કેટલાય લોકો છે જેઓના દિલોમાં અઇમ્મએ મઅસુમીન (અ.સ.) ની કબ્રોની ઝીયારતની તડપ છે. આંખો હરમની એક ઝલક જોવા માટે બેચૈન છે. જ્યારે પણ કોઇ ઇમામના રોઝાની તસ્વીર સામે આવી જાય છે ત્યારે તડપ ઘણી વધી જાય છે. અને આંખોમાં આંસુઓ ડબડબે છે અને ગાલ ઉપર રેલાતા આંસુઓ સચ્ચાઇની સાક્ષી પૂરે છે. પરંતુ પરિસ્થિતિ પગની બેડી સમાન બની જાય છે. સાધન-સામગ્રીનો અભાવ રૂકાવટો ઉભી કરી દે છે અને મોઅમીન વળ ખાઇને રહી જાય છે. દિલ ચીમળાય જાય છે. આપણા કરીમ બીન કરીમ આકાઓ અને ઇમામોને પોતાના ગુલામોની આ મજબુરીઓની જાણ હતી. તેઓએ તેનો ઇલાજ આ રીતે કહ્યો છે : બાબુલ હવાએજ હઝરત ઇમામ મુસા કાઝીમ (અ.સ.) મે ફરમાવ્યું : “જો કોઇ અમારી ઝીયારતની શક્તિ નથી ધરાવતો તેણે અમારા નેક કામ કરનારા ભાઇઓની કબ્રોની ઝીયારત કરવી જોઇએ.